40. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 462 της 28 Ιουν./6 Ιουλ. 1976 (ΦΕΚ Α΄ 170) «Περί του Οργανισμού του Κλάδου Συντάξεων Κοινοτικών Υπαλλήλων». Έχοντες υπ’ όψει: 1.Τας διατάξεις: α)του Ν.Δ. 3896/58 «περί τροποποιήσεως και συμπληρώσεως των περί συντάξεως των δημοτικών και κοινοτικών υπαλλήλων διατάξεων» (ΦΕΚ 194/11.11.58 τ. Α΄) εν συνδυασμώ προς τας τοιαύτας του από 24-1/12.2.1959 εκδοθέντος Β.Δ/τος (ΦΕΚ 29/1959 τ. Α΄) και β)της παρ. 1 του άρθρ. 5 του Νόμ. 38/75 (ΦΕΚ 83/29.4.75 τ. Α΄). 2.Σύμφωνον γνώμην του Διοικητικού Συμβουλίου του Κλάδου Συντάξεων Κοινοτικών Υπαλλήλων διατυπωθείσαν κατά τας από 17 Οκτ. 1975, 26 Ιουν. 1975 και 5 Απρ. 1976 συνεδριάσεις αυτού. 3.Την υπ’ αριθ. 279/30.4.1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Κοινωνικών Υπηρεσιών, αποφασίζομεν και διατάσσομεν: Διάρθρωσις Υπηρεσιών. Άρθρ.1.-Αι Υπηρεσίαι του Κλάδου Συντάξεων Κοινοτικών Υπαλλήλων διαρθρούνται εις μίαν Διεύθυνσιν αποτελουμένην εκ των ακολούθων τμημάτων: α.Τμήμα Διοικητικού β.Τμήμα Οικονομικού. Αρμοδιότητες. Άρθρ.2.-Αι αρμοδιότητες των κατά το προηγούμενον άρθρον Υπηρεσιών και του Διευθυντού καθορίζονται ως ακολούθως: 1)Διευθυντής α)Προΐσταται και εποπτεύει των υπηρεσιών του Κλάδου Συντάξεων Κοινοτικών Υπαλλήλων. β)Εισηγείται εις το Διοικητικόν Συμβούλιον παν θέμα αφορών την οργάνωσιν και την λειτουργίαν του Κλάδου και την κατάστασιν του πάσης φύσεως προσωπικού τούτου. γ)Μεριμνά δια την εκτέλεσιν των αποφάσεων του Διοικητικού Συμβουλίου υπό των αρμοδίων υπηρεσιών του Κλάδου, παρέχων τας αναγκαίας προς τούτο οδηγίας και διαταγάς. δ)Παρακολουθεί τας εν τω Χρηματιστηρίω διακυμάνσεις της αξίας των χρεωγράφων, τας κληρώσεις των ομολογιών, τον αλληλόχρεον λογαριασμόν της Εθνικής Τραπέζης της Ελλάδος και εν γένει την ταμειακήν κίνησιν. ε)Υποβάλλει εις το Διοικητικόν Συμβούλιον τον ετήσιον προϋπολογισμόν εσόδων και εξόδων του Κλάδου μετά αιτιολογίας εκάστου κονδυλίου, άμα δε τη λήξει εκάστου οικονομικού έτους υποβάλλει εις το Δ.Σ. τον ισολογισμόν της ληξάσης χρήσεως. ς)Υπογράφει τα προπαρασκευαστικά και διαβιβαστικά έγγραφα ως και τα αφορώντα εις την εκτέλεσιν αποφάσεων του Δ.Σ. ζ)Προσυπογράφει μετά του Προέδρου ή του Αντιπροέδρου του Δ.Σ. και του προϊσταμένου του τμήματος Οικονομικού τας ημερολογιακάς καταστάσεις, τα εντάλματα πληρωμών και τας προς την Τράπεζαν εντολάς, ων ελέγχει την ακρίβειαν και συμφωνίαν προς τα οικεία δικαιολογητικά. η)Εισηγείται εις το Δ.Σ. δια πάσαν αναγκαίαν προμήθειαν παντός εν γένει είδους χρησίμου δια την υπηρεσίαν του Κλάδου. 2.Τμήμα Διοικητικού. Εις την αρμοδιότητα του τμήματος Διοικητικού υπάγονται: α)Παν θέμα αναγόμενον εις την εν γένει κατάστασιν του προσωπικού του Κλάδου πλην των εν περιπτ. β΄ της προηγουμένης παραγράφου του παρόντος. β)Διακίνησις της αλληλογραφίας, ως και η τήρησις του πρωτοκόλλου και του γενικού αρχείου του Κλάδου. γ)Πάσα προπαρασκευαστική εργασία δια την συμπλήρωσιν, κατάρτισιν και τήρησιν των φακέλλων των συνταξιούχων και η επεξεργασία των υπ’ όψιν του Διοικητικού Συμβουλίου υποβαλλομένων υποθέσεων. 3.Τμήμα Οικονομικού. Εις την αρμοδιότητα του τμήματος Οικονομικού ανήκει η παρακολούθησις της εισπράξεως των εσόδων και η άμεσος κατάθεσις αυτών εις πίστωσιν του παρά τη Εθνική Τραπέζη της Ελλάδος τηρουμένου λογαριασμού του Κλάδου, η εκκαθάρισις και ο έλεγχος των δαπανών και των πληρωμών εν γένει, η τήρησις των λογιστικών βιβλίων, η κατάρτισις του ισολογισμού και προϋπολογισμού και η τήρησις των ειδικών βιβλίων χρεωγράφων διαφόρων δανείων.  Άρθρ.3.-Παρά τω Κ.Σ.Κ.Υ. συνιστώνται αι ακόλουθοι θέσεις μονίμου τακτικού προσωπικού, αίτινες διαρθρούνται κατά κατηγορίας - κλάδους και βαθμούς, ως ακολούθως: Α΄ Κατηγορία. Κλάδος Α1 Διοικητικός-Λογιστικός. 1 θέσις επί βαθμώ 3ω 2 θέσεις επί βαθμοίς 5ω-4ω 5 θέσεις επί βαθμοίς 8ω-6ω Β΄ Κατηγορία. Κλάδος Β1 Διοικητικός-Λογιστικός. 1 θέσις επί βαθμώ 5ω 5 θέσεις επί βαθμοίς 10ω-6ω Γ΄ Κατηγορία. Κλάδος Γ1 Κλητήρων. 1 θέσις επί βαθμοίς 12ω-9ω. Για τη διάρθρωση των θέσεων του άνω άρθρου βλ. και άρθρ. 2 Π.Δ. 113/8-8 Μαρτ. 1985 (ΦΕΚ Α΄ 34), (κατωτ. αριθ. 53). (Αντί για τη σελ. 194,241(β) Σελ. 194,241(γ) Τεύχος ΙΒ-4-3 Σελ. 101 Σύνταξη Δημοτικών και Κοινοτικών Υπαλλήλων 3.Ε.γ.40 Προσόντα Διορισμού Άρθρ.4.-Τα ειδικά τυπικά προσόντα διορισμού εις τον εισαγωγικόν βαθμόν εκάστου Κλάδου ορίζονται ως εξής: 1.Δια τον Κλάδον Α1, πτυχίον οιουδήποτε τμήματος Νομικής Σχολής ημεδαπού Πανεπιστημίου ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής ή ισότιμον πτυχίον Σχολής της Αλλοδαπής.  2.Δια τον Κλάδον Β1, απολυτήριον εξαταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως. 3.Δια τον Γ1 Κλάδον, απολυτήριον Δημοτικού Σχολείου. Καταργούμεναι Διατάξεις. Άρθρ.5.-Αι διατάξεις των άρθρ. 5 και 17 του από 24-1/12.2.1959 Β.Δ/τος (ΦΕΚ 29/59 τ. Α΄) (ανωτ. αριθ. 24) καταργούνται. 